钦定古今图书集成/明伦汇编/人事典/第062卷 > 《沁园春》〈自述〉戴式之
## 钦定古今图书集成/明伦汇编/人事典/第062卷 > 《沁园春》〈自述〉戴式之

一曲狂歌，有百馀言，说尽平生。费十年灯火，读书读
史，四方奔走，求利求名。蹭蹬归来，闭门独坐，嬴得穷
吟诗句清。夫诗者皆吾侬。平日愁叹之声。空馀豪
气峥嵘。安得良田二顷耕。向临邛涤器，可怜司马，成
都卖卜，谁识君平。分则宜然，吾何敢怨，蝼蚁逍遥戴
粒行。开怀抱，有青梅荐酒，绿树啼莺。